kardosdrur/scandi-wiki huggingface dataset:
Edgar Çani

Edgar Çani (født 22. juli 1989 i Tirana, Albanien) er en albansk fodboldspiller, der spiller for Catania i Italien. Çani spiller primært i angrebet.

Personlige liv 
Çani blev født i 1989 i den albanske hovedstad Tirana. Herefter flygtede Çani og familien til Italien i provinsen Perugia, hvor Çani voksede op.

Klub karriere 
Cani begyndte at spille fodbold i forskellige små klubber i provinsen Perugia i 2004, før han blev opdaget af spejdere fra Delfino Pescara 1936. Han spillede for Pescaras ungdomshold, indtil han var atten.

I 2007 blev han rykket op på senior førsteholdet, og spillede i alt 11 ligakampe for førsteholdet, og scorede også tre mål. Derfra flyttede han i 2008 til Palermo, hvor han heller ikke fik meget spilletid. Han var udlejet 3 gange i de 3 år han spillede i klubben. Han rykkede derfor i 2011 til polske Polonia Warszawa.

I 2013 vendte Çani tilbage til Italien, og skrev kontrakt med Catania.

International karriere 
Çani fik sin landsholdsdebut den 29. februar 2014, i en venskabskamp imod , hvor Albanien på trods af Canis scoring tabte kampen 1-2.

Eksterne henvisninger 

Fodboldspillere fra Albanien
Fodboldspillere fra Pescara Calcio
Fodboldspillere fra U.S. Palermo
Fodboldspillere fra Polonia Warszawa
Fodboldspillere fra Calcio Catania
Fodboldspillere fra AS Bari
Personer fra Tirana
Stratos Apostolakis

Efstratios "Stratos" Apostolakis (på græsk Στράτος Αποστολάκης, født 17. maj 1964 i Agrinio, Grækenland) er en tidligere græsk fodboldspiller (forsvarer/defensiv midtbane).

Apostolakis spillede hele sin karriere i hjemlandet, hvor han var tilknyttet begge de to store Athen-klubber Olympiakos og Panathinaikos. Han vandt ét græsk mesterskab med Olympiakos og tre med Panathinaikos.

Apostolakis spillede desuden 96 kampe og scorede fem mål for det græske landshold. Han var en den græske trup VM i 1994 i USA. Her spillede han to af grækernes tre kampe i turneringen, hvor holdet blev slået ud efter at have tabt alle sine tre indledende gruppekampe.

Referencer 

Fodboldspillere fra Grækenland
Fodboldspillere fra Olympiakos
Fodboldspillere fra Panathinaikos
Deltagere ved verdensmesterskabet i fodbold 1994
Dimitris Saravakos

Dimitrios "Dimitris" Saravakos (på græsk Δημήτρης Σαραβάκος, født 29. juli 1961 i Athen, Grækenland) er en tidligere græsk fodboldspiller (angriber/offensiv midtbane).

Saravakos spillede hele sin karriere i hjemlandet, hvor han primært var tilknyttet Panathinaikos, som han spillede for i elleve sæsoner. Han spillede også hos Panionios og AEK Athen. Med Panathinaikos var han med til at vinde tre græske mesterskaber.

Saravakos spillede desuden 78 kampe og scorede 22 mål for det græske landshold. Han var en den græske trup VM i 1994 i USA. Her spillede han den ene af grækernes tre kampe i turneringen, hvor holdet blev slået ud efter at have tabt alle sine tre indledende gruppekampe.

Referencer 

Fodboldspillere fra Grækenland
Fodboldspillere fra AEK Athen
Fodboldspillere fra Panathinaikos
Deltagere ved verdensmesterskabet i fodbold 1994
L'art pour l'art

L'art pour l'art (fr., 'kunsten for kunsten' eller 'kunsten for kunstens skyld') er et
æstetisk slagord, der måske lader sig føre tilbage
til Kants lære om det skønnes interesseløshed,
men navnlig er udformet og hævdet af franske
skribenter som Victor Cousin, Sainte-Beuve og
stærkest af Théophile Gautier, efter hvis påstand
det kunstneriske arbejde ikke bør have nogen
anden higen eller hensigt end "det skønne i sig
selv": kunsten skal være sig selv nok.

Princippet om 'kunsten for kunstens skyld' kan på den ene side udarte til virtuositet.
På den anden side kan det danne modvægt mod tendensdigtning og tendenskunst, der bedrives for vinding eller for at moralisere.

Kilde 
  cand.mag. Sophus Michaëlis

Eksterne henvisninger 
 "L'art pour l'art" i Den Store Danske, DSD



Franske vendinger
Kunst
Knudshoved Fyr

Knudshoved Fyr er et fyrtårn på østsiden af halvøen Knudshoved, der sydøst for Nyborg skyder sig ud mellem Nyborg Fjord og Storebælt.

Historie 
Det første fyr blev oprettet af postvæsenet mellem 1727 og 1750 og var et vippefyr, hvor man med et vippesystem hejste en kurv med et brænde- eller kulbål op, så det kunne ses på afstand. I 1809 blev det afløst af et 3 meter højt tårn med en Argand-lampe, som gav mange gange større lysstyrke end hidtil kendte lys. Denne lampe blev opfundet af den schweiziske fysiker Aimé Argand i 1782 og havde en rørformet væge, så luften kunne strømme til både omkring vægen og inden i den. Vægen stod i et glasrør, der var åbent foroven og også bidrog til bedre lufttilstrømning. På Knudshoved Fyr blev lampens lys forstærket med 7 parabolspejle.

Den næste forbedring kom i 1822, hvor lamper og spejle blev erstattet af en enkelt "siderallampe", udviklet af kontreadmiral Poul de Løvenørn, som i 1811 fik sæde i kanal-, havne- og fyrdirektionen. Han indsendte beskrivelse af lampen til Videnskabernes Selskab. Undervejs fik han for øvrigt den fremsynede ide, at lanternen kunne rotere langsomt og dermed afgive fx 2 minutters blink, som lettere kunne pejles end tidligere fyrs blink, der hurtigt forsvandt.

I 1857 blev siderallampen udskiftet med et linseapparat. I 1894 blev der bygget et 7 m højt jerntårn og fyret blev omdannet til vinkelfyr. I 1918 blev energikilden ændret til blaugas. Det nuværende fyrtårn blev opført i 1948. Vippefyret ved siden af fyrtårnet, et såkaldt "papegøjefyr", er en rekonstruktion, der blev opført i 1983.

Noter

Eksterne kilder/henvisninger 

 Om Knudshoved Fyr på fyrtaarne.dk
 Om Knudshoved Fyr på denstoredanske.dk

Fyrtårne i Danmark
Lokaliteter i Nyborg Kommune
Fatjon Celani

Fatjon Celani (født 14. januar 1992 i München, Tyskland) er en tysk fodboldspiller. Han spiller primært i angrebet.

Eksterne henvisninger 
 scoresway.com | spillerinfo 
 fcunterfoehring.de | spillerinfo

Referencer 

Fodboldspillere fra Tyskland
Fodboldspillere fra Albanien
Fodboldspillere fra FC Augsburg
Highly Evolved

Highly Evolved  er det første album af det australske garagerockband The Vines. Det blev udgivet fra Capitol Records i 2002.

Trackliste 

Album fra 2002
Sokol Cikalleshi

Sokol Cikalleshi (født 27. juli 1990 i Kavajë, Albanien) er en albansk fodboldspiller, der spiller for FK Kukësi i Albanien. Cikalleshi spiller primært som offensiv midtbanespiller, men kan også bruges som en højre kantspiller eller helt i front som angriber.

International karriere 
Den 31. maj 2014 fik Cikalleshi sin debut for Albaniens landshold, da Albanien tabte 1-0 til . Han startede på banen, men blev i 46' minut udskiftet.

Eksterne henvisninger 
 scoresway.com | spillerinfo
 fk-kukesi.al | spillerinfo

Fodboldspillere fra Albanien
[[Kategori:Deltagere ved det europæiske mesterskab i fodbold 2016}}
Catering

Catering er levering af mad og drikke fra et stort køkken til institutioner, kantiner, fly eller lignende. Ordets danske oprindelse er fra 1959 og kommer fra engelsk cater (levere mad), det er afledt af latin captare (gribe, forsøge at få).

Kilde 
 catering - Den Dansk Ordbog
Debatik Curri

Debatik Curri (født 27. juli 1983 i Pristina, Kosovo) er en fodboldspillere fra Kosovo/Albanien, der spiller for FC Sevastopol i Ukraine. Curri spiller primært i det centrale forsvar, men kan også bruges som venstre back eller defensiv midtbanespiller.

Klubkarriere 
Han spillede i sin barndomsklub FC Prishtina i de to første år i hans senior karriere, startende i 2003 og sluttende i 2005, hvorefter han skiftede til ukrainske Vorskla Poltava. Her spillede han i 5 år, og nåede at spillede 148 ligakampe for klubben.

I sommeren 2010 sluttede han sig til Gençlerbirliği i Tyrkiet. Her spillede han i de tre næste sæsoner, og forlod klubben til sit kontraktudløb i sommerpausen 2013. Efter et kort ophold i Hoverla Uzhhorod, skiftede han i vinterpausen 2014 til Ukraine igen, denne gang til FC Sevastopol.

International karriere 
Curri fik sin debut for det Albanske landshold den 2. september 2006. Derudover fik han sin debut for Kosovos landshold den 21. maj 2014 imod .

Eksterne henvisninger 
 

Fodboldspillere fra Kosovo
Fodboldspillere fra Albanien
Fodboldspillere fra Gençlerbirliği
Realisme (litteratur)

Realismen er en litterær stilperiode som opstod efter 2. verdenskrig og som strakte sig til ca. 1960. Det var en måde at se på verden som den er eller som den kunne være (virkelighedsafspejling).

Tre hovedtræk ved realismen 
 Realismen vil skildre kendsgerningers verden. Den  bestræber at gøre det objektivt og med så nøgternt blik som muligt.
 Kunstneren forsøger at gengive som iagttagelser i et gennemsigtigt formsprog. Læseren befinder sig i en fiktion – men den mimer (efterligner) virkeligheden = mimesis. 
 Realismen er en historisk foranderlig størrelse.

Litteratur
Stilperioder
Benzyl

I organisk kemi er en benzyl er substituent eller molekylært fragment som har strukturen C6H5CH2-. Benzyl indeholder en benzenring som sidder fast på en CH2-gruppe.

Nomenklatur 
I IUPAC nomenklatur refererer præfikset benzyl til en C6H5CH2 substituent, for eksempel benzylchlorid eller benzylbenzoat. Benzyl skal ikke forveksles med phenyl med formlen C6H5. 
Begrebet benzylisk bliver brugt til at beskrive placeringen af det første carbon, der er bundet itl en benzen eller anden aromatisk ring. For eksempel kan et molekyle blive refereret til som en "benzylisk" carbocation.
Det frie benzylradikal har formlen C6H5CH2. Benzyl carbocationen har formlen C6H5CH2+; carbanionen har formlen C6H5CH2-.  Ingen af disse specier bliver dannet i væsentligt mængder under normale betingelser, men de er nyttige referencestoffer ved undersøgelse af reaktionsmekanismer.

Forkortelser 
Forkortelsen "Bn" benyttes hyppigt til at betegne benzylgrupper i nomenklaturer og ved afbildninger af strukturer af kemiske forbindelser. For eksempel kan benzylalkohol bliver repræsenteret som BnOH. Denne forkortelse skal ikke forvekslesl med "Bz", som er forkortelsen for benzoylgruppen C6H5C(O)- eller phenylgruppen C6H5 med forkortelsen "Ph".

Reaktivitet af benzyliske centre 
Den forbedrede reaktivitet i benzylringen blive tilskrevet den lave bindingsdissociationsenergi for benzylisk C-H-bindinger. Særligt C6H5CH2-H-bindingen er omring 10-15% svagere end andre slags C-H-bindinger. Den aromatiske naboring stabliserer benzylradikaler. Dataen i tabellen neden sammenligner benzyliske C-H-bindinger med relaterede C-H-bindingsstyrker.

De svage C-H bindinger viser stabiliteten af benzylradikalet. Af samme årsager udviser benzylsubstituenter øget reaktivitet ved oxidation, fri radikal halogenering eller hydrogenolyse. Som et praktisk eksempel oxideres p-xylen udelukkende ved den benzyliske ende for at give terephthalsyre under tilstedeværelse af en passende katalysator:
CH3C6H4CH3  +  3 O2   →   HO2CC6H4CO2H  +  2 H2O
Flere millioner af tons terephthalsyre bliver produceret årligt med denne metode.

Benzyl beskyttelsesgrupper 
Benzylgrupper bliver ofte brugt i organisk syntese som beskyttelsesgrupper til alkoholer og carboxylsyrer.

To almindege metoder til benzylether beskyttelse:
reaktion med alkohol og benzylbromid og en stærk base som eksempelvis natriumhydrid, som det sker i Williamson ethersyntese
reaktion med alkohol og imidat som eksmepelvis benzyl trichloroacetimidat (C6H5CH2OC(CCl3)=NH) fremmet af trifluoromethanesulfonsyre. Et eksempel som danne en p-methoxybenzyl (PMB) ether i totalsyntese:

Benzylgruppen kan blive fjernet ved hydrogenering. PMB-ethere kan blive kløvet af magnesiumbromid –dimethylsulfid, CAN eller DDQ.

Et studie bruger benzyloxy pyridinsalt som en benzyl transfer-reagent til alkoholer:

 
Trifluorotoluen blev brugt som solvent under tilstedeværelse af magnesiumoxid som en syre scavenger. Reaktionstypen for denne omdannelse antages at være SN1 baseret på tilstedeværelsen af spormængder af Friedel-Crafts reaktion biprodukter med toluen som solvent.

Referencer 

Organisk kemi
Ermine Street

Ermine Street (også kaldt Old North Road) var en romersk vej i England, som gik fra London til Lincoln og York. Dens navn er fra angelsaksisk tid, og kommer fra en gruppe som kaldtes Earningas, som levede i et område i nutidens Cambridgeshire. Den følger en ældre og længere romersk vej som blev påbegyndt i år 43 og gik fra Chichester til York. 

Strækningen fra London til Royston i Hertfordshire er nu en del af A10. Ved Royston krydser den en anden romersk vej, Icknield Way. Derfra til Huntingdon er den del af A1198, og fra Huntingdon til Colsterworth A1.

Derefter sammenfalder den på kortere strækninger med andre veje frem mod York. Stykket på A15 fra Lincoln forbi Scampton, Caenby Corner og frem til M18 er antagelig den længste rette strækning på nogen engelsk vej i moderne tid.

Veje i Storbritannien
Romerveje
Lea (flertydig)

Lea kan henvise til flere emner:

 Lea - Jakobs hustru i Bibelen
 Lea (flod) - en engelsk flod
Lea (flod)

Lea eller Lee er en flod i England i Storbritannien som flyder mellem Leagrave Park i Leagrave i Luton og Themsen øst for London. Den er 68 km lang.

Udmunding i det østlige London 
Lea er en af Themsens tilløb fra nord. Lea udmunder lige øst for East End (dvs. Tower Hamlets øst for City of London) og lige vest for Newham.

Floder i England
Great Eastern Railway

Great Eastern Railway (GER) var et britisk jernbaneselskab som blev grundlagt i 1862. Det opstod ved at Eastern Counties Railway blev slået sammen med flere små, lokale selskaber. I 1902 blev Northern and Eastern Railway indlemmet i GER.

Selskabet byggede Liverpool Street Station i London, og fra denne station havde det ruter til blandt andet Southend-on-Sea, Chelmsford, Colchester, Ipswich, Lowestoft, Yarmouth, Norwich og Cambridge, samt en række småbyer langs den engelske østkyst. Desuden havde det pendlertog i Londons nærområde.

I 1923 blev Great Eastern slået sammen med flere andre selskaber i London and North Eastern Railway (LNER). Da det var størst, ejede GER over 1900 km skinnelegeme.

Tidligere jernbaneselskaber
Etableret i 1862
Ophørt i 1923
Kaskaskia River

Kaskaskia River    er en 523 km lang flod som løber fra nord mod syd i den centrale og sydlige del af delstaten Illinois i USA. Den er en stor biflod til Mississippifloden. Flodsystemets totale afvandingsområde er på 14.950 km². Floden har navn efter indianerstammen Kaskaskia, som levde længere mod nord. 

Floden er en del reguleret, som led i oversvømmesessikringen i Mississippi-bassinet. Shelbyville Lake dannes her av Shelbyville-dæmningen, som dog ikke har kraftproduktion.

Se også
Vandløb i USA

Eksterne kilder/henvisninger 

Kaskaskia River State Fish & Wildlife Area 

Mississippiflodens bifloder
Vandløb i Illinois
Tussauds Group

Tussauds Group er en britisk virksomhed inden for fornøjelses- og turistbranchen. Den er i dag en del af  Merlin Entertainments, der er verdens næststørste forlystelsesvirksomhed efter Disney. Den ligger i Poole, Dorset hvorfra virksomheden driver en lang række mærker og over 50 attraktioner inklusive Madame Tussauds voksmuseum, Legoland-parkerne, Sealife centrene, Gardaland i Italien, The Dungeons, London Eye, Alton Towers, Thorpe Park og Chessington World of Adventures.

Historie 
Mellem 1900 og 1977 var Madame Tussauds det største aktiv for Tussauds group. Dette ændrede sig i 1978 hvor virksomheden blev overtaget af S. Pearson and Son, der nu hedder Pearson plc. Chessington Zoo var allerede ejet af Pearson og blev en af Tussauds attraktioner. Samme år blev Warwick Castle anskaffet. Rock Circus åbnede i London Pavilion i 1989. Flere mindre anskaffelser blev gjort inden 1990, hvor Alton Towers blev købt for £60 millioner.

I 1995 blev PortAventura åbnet i Spanien, hvor Tussauds havde 40 % af aktierne og drev temaparken. Andelen blev solgt i 1998 for at muliggøre opkøbet af Thorpe Park i Sydøstengland, hvor også driften af PortAventura ophørte.

I 1999, efter at have været en del af Pearson i 20 år, købte Charterhouse Development Capital Tussuads Group. I 2000 åbnede London Eye, der var ejet af British Airways men drevet af Tussauds. I 2001 købte gruppen Heide Park i Tyskland og Rock Circus blev lukket.

I 2005 blev gruppen solgt til Dubai International Capital for £800 millioner. I 2006 blev London Eye købt af gruppen.

I marts 2007 blev Tussuads Group solgt til Blackstone Group i en handel til £1 milliard. DIC ejer fortsat 20% af gruppen. Virksomheden blev herefter en del af Merlin Entertainments Group, under hvilket navn gruppen fortsatte. Per 22. maj 2007 ophøørte Tussauds Group med at eksistere, og var helt fusioneret med Merlin Entertainment.

Referencer

Eksterne henvisninger 
 Merlin Entertainments
 Madame Tussauds 
 The EDF Energy London Eye
 Alton Towers Resort
 Heide Park Resort
 Thorpe Park Resort
 Chessington World of Adventures Resort
 Warwick Castle

Hotel-, restaurant- og turistvirksomheder fra Storbritannien
Ophørt i 2007
Forlystelsesparksvirksomheder
Transkaspien

Transkaspien eller Transkaspiske region (russisk Закаспийская Область, Zakaspijskaja Oblast) er et navn benyttet før 1924 om de russiske områder øst for Kaspiske hav, som grænsede op til Khorasan i Iran og Afghanistan i syd, den tidligere russiske provins Uralsk i nord, det tidligere russiske protektorat Khiva og Bokhara-emiratet i nordøst og Afghanistan i sydøst. Området var 550 489 km² stort med 377 416 indbyggere i 1897. Området svarer i dag omtrent til Turkmenistan.

Historie 
Transkaspien blev erobret af Rusland i 1879-1885 i en række felttog ledet af generalerne Lomakin, Skobelev og Mikhail Annenkov. Bygningen af Den transkaspiske jernbane startede ved kysten af Kaspiske hav i 1879 for at sikre russisk kontrol over regionen og få en hurtig militærrute til den afghanske grænse. I 1885 opstod næsten en krise, da russerne annekterede oasen Pendjeh syd for Merv, og Storbritannien næsten gik i krig, da de troede, at russerne ville marchere videre til Herat i Afghanistan. Frem til 1898 var Transkaspien en del af generalguvernørskabet Kaukasus og styret fra Tblisi, men samme år blev det en oblast under Russisk Turkestan, styret fra Tasjkent. Under revolutionsperioden i 1917-1919 var Transkaspien en kort periode okkuperet af britisk-indiske styrker fra Meshed. Regionen var et af de sidste områder med modstand fra Basmatsji mod bolsjevikkerne, og de sidste oprørere flygtede over grænsen til Afghanistan og Iran i 1922-1923.

Noter 
 Denne artikel bygger på «Transcaspian Region» fra engelsk Wikipedia, den 4. november 2008.
 Engelsk Wikipedia opgav disse kilder: 
 

Ruslands geografi
Turkmenistans geografi
Ruslands historie
Burh

Burh var oprindeligt en angelsaksisk navn for et fæstningsanlæg tilhørende en konge eller adelig, og kunne også være et begreb for en forhistorisk fort.

I 800-tallet fik angreb og invasioner fra vikinger Alfred den Store til at udvikle brugen af burher som støttepunkter, der kunne bruges mod angriberne. De kan blive konstrueret fra grunden, men oftere blev de bygget på steder på steder hvor voldanlæg fra jernalderen eksisterede eller romerske byer hvor forsvarsanlæggene kunne blive genopbygget eller forstærket. Mange blev placeret ved floder med intention om at stoppe en angriber fra at avancere ind i kongeriget.

Selvom de primært blev bygget som forsvarsanlæg havde burherne en sekundær rolle som kommercielle og muligvis administrative centre. De blev også placeret, hvor kongen møntmager kunne slå mønter for kongen.

Mange moderne boroughs og navne der indeholder ~bury er afledt fra det middelalderlige burh.

Fæstningsanlæg i Storbritannien
Fæstningsanlæg i middelalderen
Sadush Danaj

Sadush Danaj (født 6. november 1988 i Lezhë, Albanien) er en albansk fodboldspiller, der spiller for KF Laçi i Albanien. Han spiller primært på den defensive midtbane.

Eksterne henvisninger 
 scoresway.com | spillerinfo

Fodboldspillere fra Albanien
Erik B. Smith

Erik Brünnich Smith (født 28. juni 1939 på Frederiksberg) er en dansk gestaltterapeut, skolemand og forhenværende politiker.

Han er søn af civilingeniør Paul Granli Smith og hustru Kirsten født Brünnich. Han tog realeksamen fra Nykøbing Katedralskole i 1957 og arbejdede som revisorassistent. Udsigten til jobbet som revisor var dog ikke tillokkende, og derfor læste Smith til studentereksamen på aftenkursus. 1962 fik han studentereksamen og blev cand.jur. i 1967. Dernæst var Smith ansat i seks år ved Lolland-Falsters Stiftamt. I 1974 blev Smith rektor for Den Sociale Højskole i København, hvilket han var til 1994.

Smith har gennemført Forvaltningshøjskolens lederuddannelse og er uddannet ved Gestaltterapeutisk Institut i Skandinavien og Los Angeles Gestalt Institut. Han blev i 2013 cand.mag. i filosofi. Fra 2002 var han formand for Psykoterapeutforeningen.

Fra 1979 til 1994 sad Smith i Folketinget for Socialdemokratiet. Han har været medlem af Rigsretten og Landsskatteretten.

Han blev gift 11. oktober 1974 med Aukje Bohmers (10. august 1940 i Mikulov, Tjekkoslovakiet). Ægteskabet blev senere opløst.

Kilder 
 "Navne", Jyllands-Posten, 28. juni 2014.
 Erik B. Smiths hjemmeside 

Personer i Kraks Blå Bog
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra Socialdemokraterne
Jurister fra Danmark
Filosoffer fra Danmark
Skolefolk fra Danmark
Foreningsformænd fra Danmark
Personer fra Frederiksberg
Medlemmer af Rigsretten
Sproglige virkemidler

Sproglige virkemidler er en bred retorisk betegnelse for virkemidler til at øge effekten på ens tale eller argumentation. Virkemidlerne bruges i mange vidt forskellige situationer, som afhænger af formål eller publikum.

Typer af virkemidler

Anafor  
Gentagelser, hvor man gentager første led af sætningen eller afsnittet.
Ex. I have a dream….

Epifor  
Gentagelser af sidste del af sætningen.
Ex. Ich bin ein Berliner

Antitese 
Brugen af modsætninger for at forstærke sin pointe eller gøre en rigtig mere klar.
Ex. Det larmer som en boret knallert på en frostnat.

Kiasme 
Krydsstilling af ord eller begreber, som kan virke elegant eller fængende.
Ex. Spørg ikke hvad landet kan gøre for dig, men hvad du kan gøre for landet.

Triade 
3-tallet bruges.
Ex. Vi har alle en andel, vi har alle et ansvar, vi har alle en ret.

Kan bruges med graduering!

Ex. Nogle kommer dryssende, et par stykker kommer snigende, men den sidste kommer krybende.

Litote 
Brugen af underdrivelse.
Ex. Det er ikke så ringe endda.

Hyperbel 
Brugen af overdrivelse.
Ex. Mit nye bord kostede en bondegård.

Retorisk spørgsmål 
Et spørgsmål man ikke forventer svar på eller som man selv svarer på.
Ex. Kan vi ikke gøre det lidt bedre.

Metafor 
Billedsprog, hvor man skifter et billede ud med et andet, for at tilføje mening.
Ex. Bilernes dårlige ånde er så slem når man kommer lige fra sin hule.

Se også 
 Taleformer
 Sprogfunktion
 Debat
 Diskussion

Retorik
William Barnes

Thomas William Barnes  (5. marts 1876 i Hamilton, Canada - 16. december 1925 smst) var en canadisk skytte som deltog i OL 1924 i Paris.

Barnes vandt en  sølvmedalje i skydning under OL 1924 i Paris. Han kom på en andenplads i holdkonkurrencen i lerdueskydning-konkurrencen. De andre på holdet var George Beattie, James Montgomery, Samuel Vance, John Black og Samuel Newton.

Eksterne henvisninger 
 http://www.sports-reference.com/olympics/athletes/ba/william-barnes-1.html 

Skytter fra Canada
Olympiske sølvmedaljevindere fra Canada
Samuel Vance

Samuel Goodwin "Sam" Vance (30. marts 1879 - 16. maj 1947) var en canadisk skytte som deltog i OL 1920 i Antwerpen og 1924 i Paris.

Vance vandt en sølvmedalje i skydning under OL 1924 i Paris. Han kom på en andenplads i holdkonkurrencen i lerdueskydning-konkurrencen. De andre på holdet var George Beattie, James Montgomery, John Black, William Barnes og Samuel Newton.

Eksterne henvisninger 
 http://www.sports-reference.com/olympics/athletes/va/sam-vance-1.html 

Skytter fra Canada
Olympiske sølvmedaljevindere fra Canada
Samuel Newton

Samuel Robert Newton (23. november 1881 - 11. oktober 1944) var en canadisk skytte som deltog i OL 1924 i Paris.

Newton vandt en sølvmedalje i skydning under OL 1924 i Paris. Han kom på en andenplads i holdkonkurrencen i lerdueskydning-konkurrencen. De andre på holdet var George Beattie, James Montgomery, Samuel Vance, John Black og William Barnes.

Eksterne henvisninger 
 http://www.sports-reference.com/olympics/athletes/ne/samuel-newton-1.html 

Skytter fra Canada
Olympiske sølvmedaljevindere fra Canada